Science Festival

De Science Festival ass e lëtzebuergesche Wëssenschaftsfestival deen am Kulturjoer 1995 entstanen ass an am Prinzip all zwee Joer ogehale gëtt. De Science Festival déngt derzou fir Wëssenschaftskultur a wëssenschaftlech Fuerschung zu Lëtzebuerg virzestellen, z'ënnerstëtzen a weiderzedreiwen. Zanter dem Joer 2005 gëtt de Festival am Gronn organiséiert, an de Raim vum Naturmusée a vun der Abtei Neimënster. De Science Festival gëtt vum Kulturministère, vum Ministère fir Héichschoul a Fuerschung a vum nationale Fuerschungsfong ënnerstëtzt.

Virstellung
De Science Festival soll op eng einfach, verständlech a spilleresch Manéier d'Technik, d'Mathematik an Naturwëssenschaften de Kanner, de Jugendlechen an natierlech och den Erwuessene méi no bréngen. Aus dem Staunen eraus an dem Virwëtz sollen de Visiteuren d'Geheimnisser vun der Wëssenschaft an Technik interaktiv an nom Motto Hands-on Science virgestallt ginn.

An den eenzelen Ateliere kann d'ganz Famill wärend de Weekender, souwéi Schoulklassen a Gruppen op Umellung an der Woch spannend a faszinant Phenomeener mat hire fënnef Sënner entdecken oder bei verschiddenen Experimenter selwer assistéieren a mat fuerschen. An den eenzele Virféierungen an Ausstellunge kann de Visiteur sech vum neiste Stand vun der Technik iwwerzeegen a sech informéieren oder sech bei Konferenzen un Debatte bedeelegen.

Déi eenzel Aktivitéite gi vu Lycéeën, Universitéiten, Muséeën, Entreprisen a vun soss nationalen an internationale Fuerschungsinstutitiounen organiséiert an duerchgefouert a sti sou an enkem Kontakt mam Bierger.

Editiounen
 Editioun  Datum  Uert  Aktivitéiten  Visiteuren  Kontext, weider Infoen 1 - 1995  03.-12. Nov.  Victor-Hugo-Hal  26  10.162  Kulturhaaptstad Lëtzebuerg 1995  Zesumme mat der Ausstellung Megabugs 2 - 1997  08.-16. Nov.  Naturmusée  13  5.622   3 - 2000  10.-19. Nov.  Naturmusée & Helleg-Geescht-Plateau  24  13.878  Zousätzlech Science on wheels mat lëtzebuergesch an auslännesch Science-Bussen 4 - 2003  03.-12. Nov.  Campus Geesseknäppchen, Uni Lëtzebuerg, verschidde Muséeën  76  > 25.000   5 - 2005  22.-30. Okt.  Naturmusée & Abtei Neimënster  46  > 25.000  Weltjoer vun der Physik (UNESCO)  Austauschjoer tëscht dem Vollek vun der EU a Japan 6 - 2007  22.-23. Sept.  Naturmusée & Abtei Neimënster  55  7.500  Spezialeditioun Zirkus vun der Wëssenschaft  Kulturhaaptstad Lëtzebuerg 2007 7 - 2009  12.-15. Nov.  Naturmusée & Abtei Neimënster  50  11.000  Internationaalt Joer vun der Astronomie (UNESCO)  Darwin-Gedenkjoer 2009 8 - 2011  10.-13. Nov.  Naturmusée & Abtei Neimënster    Internationaalt Joer vun der Chimie (UNESCO)Faarwen (Expoen am Naturmusée an an der Abtei Neimënster)

 Um Spaweck 
 Websäit vum Science Festival   
 Websäit vum Fonds national de la recherche
 Websäit vum Naturmusée

 Aner Wëssenschaftsfestivalen
 Däitschland
 Éisträich
 Groussbritannien
 Edinburgh International Science Festival
 Websäit vun der EUSCEA

Kategorie:Fuerschung
Kategorie:Festivallen